cyanic-selkie/wikianc huggingface dataset:
Guatemala by
Guatemala by (spansk Ciudad de Guatemala) er hovudstaden i Guatemala. Med eit innbyggjartal på 942 300 i kjernen og om lag 2 millionar med kringliggjande område inkluderte, er han den største byen i Mellom-Amerika. Byen ligg på ei grøderik høgsletta 1490 meter over havnivået, mellom vulkanane Fuego, Agua og Pacaya.
Guatemala by vart grunnlagd i 1776 og vart den tredje hovudstaden i landet etter Ciudad Vieja og Antigua. Byen har fleire universitet - det eldste frå 1676.
Chun Jung-myung
Chun Jung-myung er ein sørkoreansk filmskodespelar og programleiar.
Nøstet i Antarktis
Nøstet er ei øy som ligg 2 nautiske mil (3,7 km) vest-sørvest for Evans Island sør i Holmevika. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven (naustet) av dei.
Raudvin
Raudvin er ein vin laga av mørke druer. Han blir framstilt ved at safta, skalet, kjernene og i nokre høve stilkane til druene gjærar. Prosessen, maserasjon, fører til at raudvin mellom anna tek opp visse fargestoff av gruppa antocyanar og garvestoff-samband. Desse stoffa har stor tyding for smakseigenskapane til vinen.
Lilija Nurutdinova
Lilija Foatovna Nurutdinova er ein russisk tidlegare friidrettsutøvar frå Naberezjnyje Tsjelny som tevla for Sovjetunionen. Ho vart verdsmeister på 800 meter i 1991, og tok OL-sølv 1992 og EM-bronse 1990 på same distansen. I 1993 vart ho dømd for dopingbruk og la opp.
Aktiv
Med tida 1.57,25, oppnådd i Kiev 7. juli 1990, stega Nurutdinova inn i verdseliten på 800 meter. Ho kneip bronsemedaljen på distansen då europameisterskapen 1990 vart arrangert i Split i dåverande Jugoslavia, men var sjanselaus i å fylgje dei to utøvarane frå Aust-Tyskland, Sigrun Wodars og Christine Wachtel.
Året etter lukkast Nurutdinova snappe gullmedaljen på spesialdistansen under VM 1991 i Tokyo, eit løp der det skilte 0,13 sekund mellom Nurutdinova på fyrsteplass og Maria Mutola på fjerdeplass, Ana Fidelia Quirot vann sølvet og Ella Kovacs tok bronsen. Under Sommar-OL i Barcelona sprang Nurutdinova sitt livs snøggaste 800 meter og fekk tida 1.55,99, noko som gav henne sølvmedaljen etter som også nederlandske Ellen van Langen sette personleg rekord og vann på 1.55,54.
Doping
Under verdmeisteskapen 1993 i Stuttgart testa Nurutdinova positivt på det anabole steroidet stanozolol. Ho vart utestengd frå friidretten i fire år og la opp.
Ramil Quliyev
Ramil Eldar oğlu Quliyev, eller Gulijev,  er ein aserbajdsjansk friidrettsutøvar frå Baku som sidan 2011 har tevla for Tyrkia. Han vart verdsmeister på 200 meter i 2017 og tok EM-sølv på same distansen i 2016. Quliyev sin personlege rekord på 200 m frå 2015 lyder på 19,88 sekundar. På 100-meteren har han prestert 9,97 i 2017.
Reindalen skole
Reindalen skole er ein norsk offentleg grunnskule i Hammerfest kommune i Troms og Finnmark fylke. Han har 150 elevar i sju skoleklassar, desse er fordelt på klassetrinn frå fyrste til sjuande. Skulen dekkjer heile barnetrinnet.
Slaget ved Fort Duquesne
Slaget ved Fort Duquesne var eit britiske åtak på eit fransk fort (der Pittsburgh seinare kom til å ligge) som vart driven tilbake med store tap den 14. september 1758, under den franske og indianske krigen.
Åtaket på Fort Duquesne var ein del av dein stor britisk ekspedisjon med 6000 soldatar leia av general John Forbes. Dei skulle drive franskmennene ut av Ohio Country (øvre Ohio River-dalen) og klargjere vegen for ein invasjon av Canada. Forbes gav ordre til major James Grant om å rekognosere i området med 850 mann. Då Grant på eiga hand gjekk til åtak på den franske stillinga, vart styrken hans utmanøvrert og måtte overgje seg etter å ha stort sett vorte øydelagd av franskmennene og deira alliere, leia av François-Marie Le marsand de Lignery. Major Grant vart tekne til fange og dei britiske overlevande trekte seg attende til Fort Ligonier.
Fleire av dei allierte indianarane til franskmennene hadde desertert og styrken til Forbes var på veg med ein styrke som var langt større enn den franskmennene hadde. Dei valde derfor å sprenge magasina sine og brenne Fort Duquesne. I november hadde franskmennene trekt seg ut av Ohio-dalen og dei britiske kolonistane reiste Fort Pitt på staden.
Reindalen skole
Leiar for skulen er rektor Trond Kristensen.
NRK Tekst-TV
NRK Tekst-TV er eit tilbod frå NRK om tekst-TV. NRK Tekst-TV vart skipa 2. februar 1983 og er tilgjengeleg på fjernsynskanalane NRK1, NRK2, NRK3/NRK Super og på nettstaden NRK.no.
Det argentinske flagget
Flagget med sol blir kalla «det offisielle seremoniflagget» (spansk Bandera Oficial de Ceremonia), medan versjonen utan sola blir kalla «pynteflagget» (spansk Bandera de Ornato). Det seremonielle er både sivilt flagg, statsflagg, krigsflagg og orlogsflagg, mens pynteflagget er sivilt flagg og orlogsflagg.
Flaggdagen har sidan 1938 blitt feira den 20. juni, som er offentleg høgtidsdag. Dette er dødsdagen til general Manuel Belgrano, som innførte flagget under den argentinske sjølvstendekrigen.
Dei blå og kvite fargane stammar frå kokardar brukte av sjølvstendeforkjemparar i 1812.
Solemblemet blir kalla Maisola (spansk Sol de Mayo). Det er henta frå den første agentinske mynten, som blei slått i 1813.
Synkope
Synkope (frå gresk 'avhogd') kan visa til:
Mount Blowaway
Mount Blowaway er eit fjell av gneis (1320 moh) med store fjellframspring, 12 nautiske mil (22 km) vest-nordvest for Governor Mountain i Wilson Hills. Det fekk dette namnet av den nordlege gruppa frå New Zealand Geological Survey Antarctic Expedition (NZGSAE), 1963–64, fordi tre medlemmar av gruppa vart tvungen til å forlate ein landmålings- og tyngdemålingsstasjon der under ein snøstorm.
Yalong
Yalong (kinesisk skrift 雅砻江; pinyin Yǎlóng jiāng) er ei 1 323 km lang elv i Folkerepublikken Kina. Ho renn ut i elva Jinsha Jiang, ei elv som lenger nedstraums får namnet Chang Jiang i provinsen Sichuan, langs grensa til naboprovinsen Yunnan i sørvest. Kjelda til Yalong er i sørvestre Qinghai, på det store Tibetplatået.
Fleire store vasskraftverk er bygt i elva. Desse hjelper også til ved oppdemming for å kontrollere flaumar. De største demningane i Yalong er/vert Jinping-demningane 1 og 2 (høvesvis 4 800 MW og (3 600 MW), Ertandemninga (3 300 MW), Guandidemninga (2 400 MW), og Tongzilin-demninga (600 MW, innan 2015). I alt vil 12 demningar ha ein samla kapasitet på 22 800 MW, litt meir enn totalytinga frå Tre kløfter-demninga i hovudelva Chiang Jiang med sine 22 300 MW.
Elijah Manangoi
Elijah Motonei Manangoi er ein kenyansk mellomdistanseløpar. Han vann sølvmedaljen på 1500 meter i verdsmeisterskapen 2015 i Beijing og gullmedaljen i verdsmeisterskapen 2017 i London. Sommaren 2017 sette han personleg rekord med 3.28,8 då han sigra på spesialdistansen i DL-stemnet i Monaco.
Hollow
«Hollow» er ein song av den svenske songaren Janet Leon. Songen er skriven av Karl-Ola Kjellholm, Jimmy Jansson og Louise Winter.
«Hela natten» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Natural
«Natural» (engelsk for Naturleg) er ein song av den svenske songaren Anton Ewald. Songen er skriven av John Lundvik.
«Natural» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Patrick Moore
Sir Patrick Alfred Caldwell-Moore var ein engelsk populærastronomisk forfattar og føredragsholder. Han var militærutdanna. Moore er særleg kjend for dei månadlege TV-programma sine på BBC kalla The Sky at Night, og gav ut Yearbook of Astronomy frå 1963 og publisert over 80 bøker. Fleire av bøkene er omsett til norsk. Han var direktør ved Armagh planetarium frå 1965 til 1948 og president i Den internasjonale astronomiske unionen 1982–1984.
Saga skole
Saga skole er ein offentleg grunnskule i Alta kommune i Troms og Finnmark fylke. Han er fordelt på klassetrinn frå fyrste til fjerde. Han dekker derfor berre delar av barnetrinnet.
Leiar for skulen er rektor Anne Britt Eilertsen.
NRK Marienlyst
NRK Marienlyst er hovudkvarteret til Norsk rikskringkasting (NRK) på Marienlyst i Oslo. På Marienlyst vert det produsert nyhendeprogram, underhaldning og faktaprogram for riksdekkande radio, fjernsyn og nye medium. Her ligg Kringkastingshuset, som òg vert kalla Radiohuset eller «Det hvite hus», og er det opphavlege huset for Norsk rikskringkasting, og Fjernsynshuset, som ligg attom Radiohuset og er bygd for produksjon av fjernsynsprogram. På området har Norsk rikskringkasting òg eit hus som mellom anna hysar eit «opplevingssenter» for publikum. Dessutan har det i lang tid stått eit par store brakker på området, nytta i fjernsynets tidlige barndom, og som seinare har gjort nytte for seg som kontorlokale.
Martanesh
Martanesh er ein tidlegare landkommune i regionen Dibër i Albania. Etter ei admininistrasjonsreform i 2014 inngår han som ei kommunaleining i kommunen Bulqizë.
Ved folketeljinga i 2011 hadde den dåverande landkommunen Martanesh 1 836 innbyggjarar.
DS «Rauma» (1889)
DS, seinare MS «Rauma» var i perioden 1889-1963 ein lokalrutebåt i fart i Møre og Romsdal fylke.
Martanesh
Tidlegare administrativ inndeling
Fram til år 2000 var Martanesh ein del av distriktet Bulqizë. Den dåverande landkommunen omfatta byen Krastë og busetnadene:
Ole Røyseth Brende
Ole Røyseth Brende var ein norsk bedriftseigar, gründar og forfattar. Han var fødd på Hareid og busett i Flora. I ungdomsåra var Brende på selfangst i ishavet og skreiv skildringar frå ferdene i Sunnmørsposten. I 1941 skipa han Florø Møbel- og Trevarefabrikk A/S. Fabrikken hadde opptil 20 personar i arbeid.
Brende var politisk engasjert og ein aktiv sjakkspelar.
Alexander Fleming
Alexander Fleming var ein britisk bakteriolog, fødd i East Ayrshire i Skottland. Han er kjend for å ha oppdaga penicillinet i 1928. År 1945 vart han tildelt Nobelprisen i medisin, saman med Ernst Boris Chain og Howard Florey. Chain og Florey hadde begge frå 1939 arbeidd med å isolere, reinse, teste og masseprodusere det Fleming hadde oppdaga.
Andøya i Antarktis
Andøya eller Oldham Island er ei øy aust i Stanton Group, utanfor Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven av dei. Ho fekk nytt namn av Australian Antarctic Names and Medals Committee (ANCA) etter Hugh Oldham, biolog og magnetikar ved Mawson Station i 1955.
Malå kommun
Malå kommune er ein svensk kommune i Västerbottens län i Lappland. Malå kommune grensar til nabokommunane Sorsele, Lycksele, Norsjö og Arvidsjaur. Administrasjonssenteret i kommunen ligg i Malå.
Næringsliv
Kommunen har store skogsområde, og skogbruk og treindustri er viktige næringar. Òg reindrift vert driven her, og den sørlegaste skogssamebyen i Sverige finst i kommunen.
Tettstader
Malå kommune hadde berre ein tettstad i 2005. Folketalet i tabellen er frå 31. desember 2005.
Bakgrunnsstoff
Offisiell heimeside
Oona Cliff
Oona Cliff er ein nordvendt fjell- og isklippe, som er kring 7 km lang og som ligg like nordvest for Mount Walton i Outback Nunataks. Ho vart kartlagt av US Geological Survey (USGS) frå landmålingar og flyfoto tekne av U.S. Navy i 1959-64. Han vart namngjeven av Advisory Committee on Antarctic Names (US-ACAN) etter Hain Oona, ein forskar på ionosfæren ved Amundsen-Scott-stasjonen i 1968.
La Chaux-des-Breuleux
La Chaux-des-Breuleux er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg 1016 meter over havet.
Kommunen ligg på grensa mellom kantonen Jura og Bern.
Brevgrotta
Brevgrotta er ei grotte i ørkenen i Israel, nær grensa til Judea. Ho fekk dette namnet då det i 1960-1961 vart funne brev og papyrusfragment datert attende til Bar Kokhba-opprøret i år 132–135. Somme av breva var personlege brev mellom Bar-Kokhba og undersåttane hans, og ein særskild bunt med papyrus, kalla Babata eller Babatha, skildra livet og slitet til ei kvinne, Babata, som levde på denne tida.
Geografi
Grotta ligg i ei kløft kalla Nahal Hever, kring 20 km sør for staden der Daudehavsrullane vart funne. Ho ligg nokre kilometer sør for En-gedi, og kring 10 kilometer nord for Masada, på vestsida av Daudehavet.
Oppdaging
Gruppa vart først oppdaga av beduinar frå Ta`amireh-stamma og så utforska i 1953 og 1955 av ein inspektør i Israelsk antikvitetsdepartement, Y. Aharoni. Etter at somme brev skriven av Bar-Kokhba, funnen i grottene i ei kløft kalla Wadi Murraba‘at, 18 km sør for Qumrangrottene og 3 km frå Daudehavet, vart seld, vart det sett saman ein ekspedisjon i 1953 for å utforske denne grotta. Ekspedisjonen drog i staden til Nahal Hever der det var rapportar om beduinaktivitet. Då dei kom fram oppdaga dei at det like over Brevgrotta var ein romersk leir. Ein annan leir låg på sørsida av kløfta. I Brevgrotta vart det funne kalkolittiske gjenstandar frå 3000-talet, og ting frå romartida. Dei utforska ikkje grotta vidare fordi nokre store steinar blokkerte tilkomsten til resten av grotta, i tillegg til at beduinane alt hadde vore der. Det var først i 1960, då fleire dokument frå Bar Kokhba-opprøret vart selde til vitskapsmenn i Jordan, at dei israelske styresmaktene godkjende ein ny ekspedisjon. Med støtte frå det israelske forsvaret, byrja fire forskargrupper å utforske ørkenen sommaren 1960. Dei fann då nokre av breva i grotta, og resten av breva vart funnen året etter.
Ragnar Kvamme
Ragnar Kvamme var ein norsk jurist og forfattar. Han var frå Vadheim i Høyanger kommune, og busett i Oslo. Kvamme var sjef for juridisk avdeling i Sjømannsforbundet i mange år. Deretter arbeidde han som jurist i Maskinistforbundet og som advokat i Oslo.
Tereza Marinova
Tereza Montsjeva Marinova er ein bulgarsk tidlegare friidrettsutøvar frå Pleven som i 2000 vart olympisk meister i tresteghopp.
Ragnar Kvamme
Kvamme gav m.a. ut eit par bøker om sjøfartsjus og fleire humorbøker frå Sogn og Fjordane.
Tereza Marinova
Aktiv
Marinova vann trestegtevlinga i junior-VM 1996 med eit hopp på 14,62 m. Etter sjetteplass i verdsmeisterskapen 1997 i Aten, lukkast ho å sikre seg bronsemedaljen under europameisterskapen i Budapest året etter.
I OL-finalen i tresteg i Sydney hausten 2000 smelte Marinova til med sitt livs beste tresteghopp, eit hopp som målte 15,20 m og gav henne gullmedaljen med ein margin på 20 og 22 centimeter til dei andre medaljevinnarane. Eit halvår seinare vann Marinova tresteg også under innandørs-VM 2001 i Lisboa, målt til 14,91 m som best. På seinsommaren i 2001 vann ho bronsemedaljen då friidretts-VM fann stad i Edmonton i Canada. I sitt siste store internasjonale meisterskap, Göteborg-EM 2006, vart ho nummer seks i trestegfinalen.
Hans Eirik Endal
Hans Eirik Endal var ein norsk gardbrukar og lokalhistorikar frå Endal i Bremanger kommune i Sogn og Fjordane.
Endal samla ei mengd segner frå ytre Nordfjord. Desse vart m.a. publisert i Årbok for Nordfjord og Gamalt frå Davik. Han har òg skreve lokalhistoriske artiklar i ulike publikasjonar.
1972 Yi Xing
1972 Yi Xing er ein hovudbelteasteroide og går i bane innanfor asteroidefamilien Nysa. Han blei oppdaga den 9. november 1964 av Purple Mountain Observatory ifrå Purple Mountain Observatory i Nanking.
Peder Horrebow
Peder Horrebow (Horrebov) var ein dansk astronom.
Horrebow var professor i matematikk i København frå 1714 og direktør for Rundetårns observatorium. I boka si Basis astronomiae (1735) skildrar Horrebow dei instrumenta Ole Rømer nytta og offentleggjorde Rømer sitt Triduum.
Krateret Horrebow på månen er namnsett etter han.
Nore stavkyrkje
Nore stavkyrkje er ei krosskyrkje av midtmasttypen, truleg opphavleg bygd som ei einskipa stavkyrkje (langkyrkje), i Nore i Nore og Uvdal kommune i Viken. Det er vanleg å datera stavkyrkja til slutten av 1100-talet. Delar av konstruksjonen har blitt årringsdatert til 1167. Kyrkja har kraftig preg av renessanse og rokokko.
Stavkyrkja har 150 plassar, og tilkomst er via fylkesveg 116 og fylkesveg 40.
Bygget
Skipet er rektangulært bygd i stavverk. Koret og tverrfløyene er i laft. Tverrfløyene kan ha hatt avsluttande apsidar og små tårn, mens skipet hadde eit større tårn. Det mest unike med kyrkja er at ho alt i mellomalderen ser ut til å ha blitt bygd om til krosskyrkje. Det finst ingen parallellar. Opphavleg var ho ei einskipa stavkyrkje av midtmasttypen. Ho har ein krossforma grunnplan, våpenhus og sør- og nordfløy. Koret er i same breidd som skipet. Kyrkja har ein åttekanta takryttar.
University of Waikato
University of Waikato (òg uformelt Waikato University eller berreWaikato) er eit universitet med campusar i Hamilton og Tauranga på New Zealand.
Nore stavkyrkje
Bygget
Det er gjort ei rekkje ombyggingar. Fløyene blei bygde om i 1709 og 1714, og koret utvida i 1683. Kyrkja fekk våpenhus i 1723 og midt på 1700-talet blei det bygd sakristi.
University of Waikato
Det vart oppretta i 1964 og var det første universitetet på New Zealand som vart bygd frå grunnen av. Waikato er eit omfattande universitet som består av sju fakultet og skular, med meir enn 12 000 studentar i 2011.
Raise Your Hands
«Raise Your Hands» (engelsk for Lyft hendene) er ein song av den svenske musikkgruppa Ammotrack. Songen er skriven av Jari Kujansuu, Thomas Johansson, Calle Kindbom og Mikael de Bruin.
Sarah av York
Sarah, kjend som Fergie, er den tidlegare kona til hertug Andrew av York.
Raise Your Hands
«Raise Your Hands» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Sarah av York
Ho vart fødd som Sarah Margaret Ferguson, og er dotter av Ronald Ferguson og hans fyrste kone, Susan Mary Wright. Ho vert ofte kalla «Fergie», eit kallenamn ho har fått på grunn av sitt pikenamn, Ferguson. Ho har aristokratisk bakgrunn, og er gjennom sin farmor slektning av hertuginne Alice av Gloucester, som er ei tante av dronning Elizabeth II av Storbritannia.
23. juli 1986 gifta ho seg med prins Andrew. Han fekk tittelen Hertug av York og Sarah vart titulert Den høgvørde hertuginna av York. Paret vart skilt i 1996, og Sarah mista tiltaleformen Den høgvørde og vart degradert til hertuginne Sarah av York.
University of Waikato
Waikato vart rangert som det 10. av 30 utdanningsinstitusjonar på New Zealand i 2006. I verda vart det rangert på 357. plass av 500 universitet i 2011.
Slaget ved Fort Ligonier
Slaget ved Fort Ligonier (òg kjend som Slaget ved Loyalhanna eller Slaget ved Loyal Hannon) var eit slag i den franske og indianske krigen. Den 12. oktober 1758, vart franske og indianske styrkar frå det nærrligande Fort Duquesne drivne attende i eit åtak på den britiske utposten Fort Ligonier, som då framleis var under oppbygging.
Sarah av York
Hertugparet av York fekk to born i sitt ekteskap:
Etter skilsmissen har Sarah mellom anna vore programleiar for sitt eige talkshow. Ho har òg skrive ein sjølvbiografi, My story, pg ein serie barnebøker om «Budgie».
Nore stavkyrkje
Interiør
Kyrkja har ein krossforma grunnplan med seksten stavar i midtskipet og fløyene. Midt i skipet står ei kraftig søyle med terningkapitel.
Al-Dumayr
Dumeir, Dumair, Damir eller Dumayr (arabisk ضمير eller الضمير) er ein by som ligg 40 kilometer nordaust for Damaskus i Syria.
Nore stavkyrkje
Interiør
Kyrkja er bygd med galleri. Veggar, galleri og søyler blei måla i sterke fargar i 1655.
I 1888 kjøpte Lorentz Dietrichson kyrkja og gav ho to år seinare til Fortidsminneforeningen.
Al-Dumayr
Arkeologi
Det romerske Dumeirtempelet ligg midt i gamlebyen. Det var tileigna Zevs Hypsistos i 245 evt. i regjeringstida til den romerske keisaren Filip arabaren. Det finst likevel ein tidlegare referanse til bygningen i eit søksmål i 216. Eit altar tileigna til den semittiske guddomen Baal Shamin i 94 evt., no i Institut du Monde Arabe i Paris, indikerer at ein nabateisk religiøs bygning stod på staden.
Forma er særs uvanleg og konstruksjonen kan ha først vore ein offentleg fontene eller skysstasjon, men i den endelege forma er det heilt klårt eit tempel. Det vart befesta i arabisk tid, og bogen på bakveggen vart fylte att med steinar og forsvarsutstyr.
Tempelet har sidan blitt restaurert og tilbakeført til slik det opphavleg var.
Sandfallet ungdomsskole
Sandfallet ungdomsskole er ein norsk offentleg grunnskule i Alta kommune i Troms og Finnmark fylke. Han har 265 elevar i ni skoleklassar, desse er fordelte på klassetrinn frå åttande til tiande. Skulen dekkjer heile ungdomstrinnet.
Leiar for skulen er rektor Knut Ingar Olsen.
Uksøy
Uksøy eller Oom Island er ei lita øy 0,5 nautiske mil (0,9 km) nordaust for Campbell Head, utanfor kysten av Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven av dei. Ho fekk nytt namn av Australian Antarctic Names and Medals Committee (ANCA) etter løytnant K.E. Oom, som deltok i British Australian New Zealand Antarctic Research Expedition (BANZARE), 1929-31,
The Last Record Album
The Last Record Album er det femte studioalbumet til det amerikanske rockebandet Little Feat, gjeve ut i 1975.
I ei melding for AllMusic skreiv Stephen Thomas Erlewine: «For eit særs kort album -- berre åtte songar -- ramlar for mange av dei overende. Dei som blir ståande, særskild Paul Barrère og Bill Payne sin forsiktig framdrivande'All That You Dream,' Lowell George sin vakre 'Long Distance Love', og den strålande 'Mercenary Territory' .... Det er nok teikn av den sanne karakteren til Little Feat på The Last Record Album -- dei tre nemnde songane er essensielle for ein kvar Feat-fan -- men det er klårt at bandet byrja å gå tom for krefter.»
Plateomslaget vart illustrert av Neon Park. Ein av songane, «Hi Roller,» vart stroken ut på plateomslaget, med kommentaren, «Kanskje neste gong». Songen var meint for det neste albumet deira, Time Loves a Hero.
Albumet vart stemd fram til 555. plassen i den tredje utgåva av Colin Larkin-boka All Time Top 1000 Albums (2000).
Kringkastingshuset
Kringkastingshuset eller Radiohuset er den eldste av bygningane til NRK på hovudkvarteret på Marienlyst i Oslo. Kringkastingshuset vert undertida også kalla Det kvite huset.
Bygningen vart teikna av Nils Holter i funksjonalisme og påbyrja i 1938. Han stod ferdig i 1950.
Kringkastingshuset har sidan fått naboskap av Fjernsynshuset, Store Studio, NRK Opplevelser og andre bygningar.
Huset er lokalt listeført som kulturminne.
Batseba
Batseba var ei dotter av Eliam, ein av David sine «tretti trufaste menn.» Eliam var òg son av Akitofel frå Gilo, som var ein av dei fremste rådgjevarane til David. Gilo var ein by i Judea, og såleis var Batseba frå David si eiga stamme og sønedotter av ein av dei fremste rådgjevarane hans. Ho var mor til Salomo, som følgde David som konge.
Den bibelske forteljinga
Batseba var dotter av Eliam i Andre Samuelsbok 11:3, men som er kalla for Ammiel i Første Krønikebok 3:5. Han er identifisert av ein del bibelforskarar med Eliam nemnd i Andre Samuelsbok 23:34 som son av Gilo, ein av dei fremste krigarane til David. Batseba var gift med hettitten Uria, og etterpå David, som ho fekk sonen Salomo med. Han følgde David som konge.
Le Bémont
Le Bémont er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg 982 meter over havet.
Batseba
Den bibelske forteljinga
Forteljinga om David si forføring av Batseba er fortald i Andre Samuelsbok 11, men er ikkje med i Krønikebøkene. Soga fortel at David, medan han gjekk rundt på taket av huset sitt, fekk sjå Batseba, kona til Uria, då ho bada. Han attrådde henne straks, og fekk henne henta til seg og gjorde henne gravid. I eit forsøk på å skjula synda si og unngå at Batseba blei dømt til døden for utruskap, sidan ho var blitt gravid medan mannen var borte, fekk han kalla til seg Uria frå hæren i håp om at Uria ville konsumera ekteskapet og tru at barnet var hans. Uria var derimot ikkje villig til bryta det gamle bodet om ikkje å forlata kampstaden til krigarar i aktiv teneste. Framfor å gå heim til senga til kona si valde han å bli verande saman med medsoldatane sine. Etter fleire forsøk på å lokka Uria til liggja med Batseba, gav David opp og gav hærføraren sin Joab ordre om at Uria skulle bli etterlaten blant fienden i ein utsett posisjon. Ironisk nok fekk David Uria sjølv til å frakta beskjeden om ordren. Uria blei drepen i kamp, og David kunne så gifta seg med enka hans. Gud var vreid over synda til David, og sende profeten sin Natan for å klandra kongen. Etter å ha fortalt likninga om den rike mannen som tok det einaste lammet til den fattige naboen sin, og etter å ha høyrt sinnet til kongen mot denne urettferdig handlinga, opplyste profeten at den same urette handlinga hadde David sjølv gjort. Kongen innrømte då synda si og uttrykte anger. Batseba fødde ein son, men den felles synda deira blei straffa av Gud gjennom at barnet sjukna og døydde etter nokre få dagar.
1974 Caupolican
1974 Caupolican er ein hovudbelteasteroide. Han blei oppdaga den 18. juli 1968 av Carlos Torres og S. Cofre ifrå Cerro El Roble Astronomical Station i Chile.
Batseba
Den bibelske forteljinga
I David sin alderdom sikra Batseba, med Natans hjelp og etter eit tidlegare løfte frå David, at sonen hennar Salomo skulle arva trona etter han framfor den eldste overlevande sonen hans Adonja, sjølv om Adonja hadde fødselsretten på si side. Deretter fekk Salomo den eldre halvbroren sin Adonja drepen, etter at han hadde prøvd å undergrava Salomo.
Alexander Graham Bell
Bell grunnla Bell Telephone Company, seinare American Telephone and Telegraph Company (AT&T), i 1877.
Batseba
I rabbinsk litteratur
Midrasj har forklart Satan sin innverknad på det syndige forholdet mellom David og Batseba slik: Batseba bada, kanskje skjult bak eit teppe. Satan har forom som ein fugl, og David som skyt etter fuglen, treff teppet og deler det. Slike blei venleiken hennar avslørt for han.
I kristen litteratur
I Evangeliet etter Matteus 1:6 i Det nye testamentet blir Batseba direkte nemnt som ein av forfedrane til Jesus Kristus.
Kritiske tolkingar
Avsnitta der Batseba er nemnd i Bibelen er Andre Samuelsbok 11:2-12:24, og Fyrste Kongebok 1, 2. Begge er delar av dei eldste laga av tekstane i begge bøkene. Det er delar av det som bibelforskarane meiner tilhøyrer den hypotetiske «hoffhistoria om David», skrive av ein som stod svært nær hendingane, men som ikkje idealiserte David. Materialet har derfor eit innhald av høgare historisk verdi enn i dei seinare tekstlaga i dei same bøkene.
Dei einaste innskota i teksten som tek for seg forteljinga om Batseba er i ein del vers i dei tidlege delane av tolvte kapittel som høgjer den moralske tonen til profeten Natan si irettesetting av David, i følgje den tyske teologen Karl Budde («S. B. O. T.»), dei interpolerte delane er 12: 7, 8, og 10-12. I følgje med Friedrich Schwally heile 12: 1-15a er ein interpolering, og 12:. 15b skulle vore knytt direkte med 11: 27. Det har ingen direkte innverknad på forteljinga som gjeld Batseba i seg sjølv. Krønikebøkene utelèt alle referansar til måten Batseba blei kona til David på, og nemner berre barna hennar som blei fødde i Jerusalem: Sjima, Sjobab, Natan og Salomo.
Det er gjennom ætta til Davids og Batseba sin son Natan at Jesus kan spora slektskap tilbake til kong David, slik Evangeliet etter Lukas fortel. Dette blir motsagt av Evangeliet etter Matteus, som hevdar det er Salomo som er mellomleddet. Dette er likevel berre ei tilsynelatande motseiing mellom ættetavlene til Jesus hjå Matteus og Lukas. Det finst to forklaringar på dette, den eine er at Matteus viser slekta til Josef medan Lukas viser den til Maria. Den andre er at den israelske odelsloven opererte med to typar slektsforhold. Om ein mann i eit felles hushald døydde barnlaus skulle ein av brørne hans oppreisa barn i hans stad, slik at ætta hans ikkje skulle forsvinna. Dette barnet blei rekna som barnet og arvingen til den avdøde, sjølv om han altså ikkje var biologisk far. Etter denne arveloven er det Lukas som har rett, men biologisk er det Matteus som er korrekt. Dette blir forklart i Eusebius si kyrkjehistorie Historia Ecclesiastica. Nokre bibelkommentarar har lagt skulda for utruskapen på Batseba, ikkje David. Sidan huset til Batseba neppe var meir enn 6 til 10 meter unna palasset til David, og folk på denne tida var særs sømelege i høve til å visa fram kroppen sin, indikerer det at Batseba må ha vist seg fram medvite. I staden for å ha vore eit uskuldig offer var ho ein forførar som la seg etter og lokka David slik at ho kunne kvitta seg med ektemannen sin og bli gift med kongen. Det er ingen haldepunkt for denne forklaringa i forteljinga i Bibelen, der ein berre nemner David si attrå og dei følgjande komplikasjonane som førte til at mannen hennar måtte døy for å redda kvinna og barnet ho venta. (Referanse 2 Samuelsbok kap 11, frå og med vers 5 til og med vers 15)
Skulda til David er ikkje lagt fram uttrykkeleg i teksten frå byrjinga. I følgje Andre Samuelsbok 11: «Året etter, på den tid kongene pleier å dra i hærferd, sendte David Joab og mennene hans og hele Israels hær av sted. De herjet ammonittenes land og kringsatte Rabba. Selv satt David hjemme i Jerusalem.» Om David hadde fungert som hærførar i krigen ville ikkje hendinga ha skjedd. Etter hendinga med Batseba kjem Natan si irettesetjing av kongen i Andre Samuelsbok 12 og dei påfølgjande hendingane. Etter hendinga finn det stad eit betydeleg skifte i perspektivet i forteljinga. David «er hovudsakleg underlagd hendingane framfor å styra dei». Han er ikkje lenger i stand til kontrollera familien sin, og endar opp med å bli styrta frå trona av sonen sin Absalom. I Andre Samuelsbok 13 finn det etter nokre tolkingar stad ei anna irettesetjing av David. Det blir fortald at sonen til David, Amnon, valdtek systera si Tamar. Denne hendinga finn stad så kort tid etter hendinga med Batseba at det verker som om teksten dreg ein parallell mellom den seksuelle utruskapen til faren og det seksuelle forbodne forholdet til sonen. Det kan vera profetiet til Natan som blir oppfylt.
1973 Colocolo
1973 Colocolo er ein hovudbelteasteroide og går i bane innanfor asteroidefamilien Vincentina. Han blei oppdaga den 18. juli 1968 av Carlos Torres og S. Cofre ifrå Cerro El Roble Astronomical Station i Chile.
Hermund Kvåle
Hermund Kvåle var ein norsk redaktør, kunstmålar og forfattar frå Sogndal. Han arbeidde i avisa Sogns Tidend som faren Jens H. Kvåle hadde flytta frå Lærdal til Sogndal i 1904.
Kvåle var ein habil kunstmålar, og henta dei fleste av motiva sine frå landskap og tun i Sogndalsdalen. Kvåle gav også ut diktsamlinga «Då lo du» i 1948 og forteljinga «Vegen til ei kvinne» i 1949.
Sandland skole
Sandland skole er ein norsk offentleg grunnskule som ligg i Sandland i Loppa kommune i Troms og Finnmark fylke. Han har åtte elevar i to skoleklassar, desse er fordelte på klassetrinn frå fyrste til tiande. Skulen dekkjer heile barne- og ungdomstrinnet.
Borowski Peak
Borowski Peak er eit lite, men særeige fjell, 1176 moh, 5,6 nautiske mil sørvest for Rand Peak i Nebraska Peaks i Britannia Range. Det vart namngjeve av Advisory Committee on Antarctic Names etter D. Borowski, eit medlem av den geofysiske gruppa til US Antarctic Research Program ved Rossbarrieren 1974–75.
Jørgen Lerum
Jørgen Lerum var ein norsk bonde og forfattar frå Sogndal. Han gav i 1948 ut folkelivsskildringa «Sæterjenta sin lunefulle lagnad».
Molde folkehøgskole
Molde folkehøgskole (tidlegare Rauma folkehøgskole) er ein kristen folkehøgskole på Molde i Møre og Romsdal. Skolen tar årleg imot vel 95 elevar og er eigd av Nordmøre og Romsdal Indremisjon.
Skolen vart grunnlagd i 1917 og bytta namn 28. oktober 2007.
Linjefag ved denne skolen er:
Statsuniversitetet i Moskva
Statsuniversitetet i Moskva (Московский государственный университет имени М. В. Ломоносова, ofte forkorta МГУ, MGU) er det største universitetet i Russland og eit av dei eldste, grunnlagt.
Universitetsbygningane ligg i hovudsak innanfor Moskva sin bygrenser og inneheld 30 fakultet, 13 vitskapelege institutt, over 40 000 studentar, 7 000 doktorgradsstudentar, 4 000 lærarar og 5 000 forskarar. Elleve tilsette ved universitetet har motteke Nobelprisen.
Hovudbygningen ligg på Sporvehøgda sørvest i byen. Den blei oppført i 1949-1953 av Lev Rudnev, og er eit eksempel på sosialistisk klassisisme. Bygningen er ein av Stalin-skyskraparane som ofte blir kalla Dei sju søstrene.
Christopher Lee
Sir Christopher Frank Carandini Lee var ein engelsk skodespelar. Han hadde sentrale roller i m.a. filmatiseringa av Ringdrotten, to Star Wars-filmar og han har portrettert Dracula. Lee vart adla av Prins Charles i 2009.
Karriere
Film- og fjernsynskarrieren til Christopher Lee tok til i 1946 og varde heilt til slutten av livet hans. Han portretterte oftare "mørke" roller enn helteskikkelsar. Til dømes spela han vampyren Dracula i fleire filmar, spela rolla som Frankensteins monster, Rochefort i Dei tre musketerane, skurkerolla i James Bond-filmen Mannen med den gylne pistol og Count Dooku i Star Wars episode II og III. Ei av dei siste rollene Lee spela var som den maktlystne trollmannen Sarumann i Peter Jackson sin filmtrilogi av Hobbiten; den same rolla som han hadde spela i Ringdrotten-trilogien. Christopher Lee var også ein dyktig stemmeskodespelar.
I tillegg til skodespelarkarrieren var Christopher Lee musikar og gav ut fleire heavy metal-album.
Nanny of the Maroons
Nanny var ein jamaicansk leiar på 1700-talet. Ho er utnemnd til jamaicansk nasjonalhelt, som den einaste kvinna. Ho er også kjend som Queen Nanny, Grandy eller Granny Nanny og Nanny of the Maroons.
Kjelder
Livet til Nanny er dårleg dokumentert, og mykje av omtalen av henne stammar frå munnleg overlevering. Namnet hennar går att tre gonger i omtaler av maroon-krigen, og på skøytet for land. Det er ikkje bevist at dette er same Nanny, men ein reknar gjerne med at det er slik. Det at britane gav eigedommen til ei kvinne og ikkje ein mannleg leiar tyder på at denne kvinna hadde ei særs viktig stilling.
Bakgrunn
Nanny blei kjend som maroon-leiar på byrjinga av 1700-talet. Ho skal ha vore ein rømd slave av akan- eller ashantiopphav. Ein reknar med at ho blei fødd ein gong rundt 1680 i noverande Ghana. Ho er assosiert med fire menn som også var maroon-leiarar - Accompong, Cudjoe, Johnny og Quao - og som tidvis blir sagt å ha vore brørne hennar. Kvar av desse skal ha grunnlagd eller blitt leiarar for ulike maroon-grupper: Cudjoe organiserte ei bygd i Saint James Parish som seinare blei kjend som Cudjoe's Town eller Trelawny Town, Accompong busette seg i Saint Elizabeth Parish i ei bygd som etterkvart blei kjend som Accompong Town, medan Nanny og Quao skipa busetnader i Blue Mountains aust på Jamaica. Den viktigaste busetnaden her blei kjend som Nanny Town.
Parallactic Island
Parallactic Island er den nordvestlegaste av Parallactic Islands i Holmevika i Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho fekk dette namnet av Australian Antarctic Names and Medals Committee (ANCA) etterdi ein foto-teodolitt vart reist på øya for parallaktiske målingar av polarlys av ANARE (Australian National Antarctic Research Expeditions) i 1961.
Nanny of the Maroons
Bakgrunn
Det blir sagt om Nanny at ho skal ha hatt ei kongeleg avstamming, og at ho kom til Jamaica som fri og ikkje som slave. Ho kan ha vore gift med ein mann som heitte Adou, men det er ikkje kjend at ho hadde nokre barn som voks opp.
Maroonkrigane
Etter lang tids konflikt mellom den britiske kolonimakta og dei frie maroonane på Jamaica braut den første maroonkrigen ut i 1728. Britiske soldatar gjekk til åtak mot maroon-basar, og tok Nanny Town. Maroonane trekte seg djupare inn i skogen og fjella, og dreiv geriljaverksemd som førte til store tap for britane. Etter fleire års krigføring innsåg britane at dei måtte inngå fred med maroonane, og skreiv avtalar med Cudjoe i 1739 og med Nanny og Quao i 1739/1740. Ved slutten av den første maroonkrigen fekk Nanny og gruppa hennar eit stykke land på 500 acre (2.4 km²) der dei grunnla New Nanny Town.
Mutaz Essa Barshim
Mutaz Essa Barshim er ein høgdehoppar frå Doha i Qatar. Han vart verdsmeister i 2017 og forsvarte VM-tittelen i 2019, sommaren 2021 vart han olympisk gullmedaljevinnar i Tokyo. Hans personlege rekord på 2,43 meter er det einast verdsrekordhaldaren Javier Sotomayor med 2,45 m som overgår.
Aktiv
Barshim var ein dei absolutt beste høgdehopparane i verda frå 2012. Under Sommar-OL 2012 var han ein av tre utøvarar som fekk kvar si bronsemedalje. Veker etter sommarleikane presterte han personbeste i Lausanne med 2,39 m. Denne landsrekorden forbetra han den 1. juni 2013 i Eugene i Oregon til 2,40 m. I verdsmeisterskapen 2013 i Moskva måtte han nøye seg med sølv, trass i at han tok seg over 2,38 m.
Nanny of the Maroons
Maroonkrigane
Kolonistyresmaktene erkjende opphavleg to maroon-busetnader - Crawford's Town and Cudjoe's Town, sistnemnde seinare kjend som Trelawny Town. Etterkvart var det anerkjend fem maroon-busetnader – Accompong Town, Trelawny Town, Charles Town, Scots Hall og Nanny Town (den seinare Moore Town). Dei blei styrte av maroon-leiarar med ein britisk oppsynsmann i kvar busetnad. Maroonane på si side lova å ikkje ta imot flykta slavar, og var venta å slost på britisk side dersom øya blei angripen av franske eller spanske styrkar.
Mutaz Essa Barshim
Aktiv
5. september 2014 vann Barshim høgdetevlinga i DL-stemnet i Brussel på 2,43 meter, ingen andre enn verdsrekordhaldaren hadde hoppa så høgt. Etter fjerdeplass i Beijing-VM 2015, lukkast han vinne sølvmedaljen under OL 2016 i Rio de Janeiro.
Nanny of the Maroons
Død
I Journal of the Assembly of Jamaica for 29.–30. mars 1733 blir «lojale slavar» leia av «Captain Sambo», eller William Cuffee, prisa for mot og truskap i kampen mot maroonane. Cuffee blei løna for innsatsen og for å ha drepe Nanny. Han blei kalla «a very good party Negro, having killed Nanny, the rebels old obeah woman».
Mutaz Essa Barshim
Aktiv
Barshim vann gullmedaljen både ved Friidretts-VM 2017 og Friidretts-VM 2019, i den siste meisterskapen var han den einaste som svinga seg over 2,37 meter, årsbeste for hans del. Også under Sommar-OL i 2021 presterte han 2,37 m, noko som gjorde at han italienaren Gianmarco Tamberi kunne dele gullet.
Nanny of the Maroons
Død
Men i 1734/35 rapporterte Cupid, ein ebo-mann som hadde flykta frå maroonane og deretter blitt fanga av slavehaldarane, at Nanny og mannen hennar var blant ei gruppe som hadde flykta frå Nanny Town då byen fall.
Joseph J. Williams, som gav ut ei omfattande historie om maroonane i 1938, blei fortald av maroonar at Nanny og gruppa hennar kom til Charles Town. Etter underteikninga av traktatar med kolonistyresmaktene blei New Nanny Town grunnlagd, og Nanny skal ha budd der. Ho skal ha blitt gravlagd i ein haug i området. Staden er kjend som Bump Grave. Her blir Nanny feira med ei årleg markering.
New Nanny Town fekk namnet Moore Town i 1760-åra. Området blei styrt av ein kvit oppsynsmann, Swigle, og maroon-leiarane Clash og Sambo.
Ettermæle
Nanny er blitt kjend som ein av dei tidlegaste leiarane for afrikansk motstand mot slavehaldarar i Amerika. Ho er ein folkehelt på Jamaica, med ei særstilling blant maroonane. Dei kan kalla henne «mor til oss alle» (The Mother of Us All) og hevda at ho var send av Gud for å leia folket til fridom.
I 1977 blei ho utropt til ein jamaicansk nasjonalhelt, som einaste kvinne. 31. august 1982 blei Nanny tildelt nasjonalheltordenen på Jamaica saman med Samuel Sharpe. Staden der Nanny Town låg, i dagens Blue Mountains National Park, er erklært eit nasjonalt monument på Jamaica av Jamaica National Heritage Trust (JNHT).
Soger
Kreftene til Nanny blir skildra som overnaturlege i nokre overleveringar, som forteljinga om Nanny's Pot, ei gryte som kokte utan eld og som skal ha lokka til seg inkjeanande britiske soldatar.
Ho skal også ha hatt evna til å fanga kuler med hendene, eller baken, og skyta dei tilbake mot fiendane sine.
Umbra, penumbra og antumbra
Umbra, penumbra og antumbra er tre forskjellige delar av ein skugge i rommet bak ein skuggekastande himmellekam.
Nanny of the Maroons
Minne
Nanny er avbilda på den jamaicanske 500-dollarsetelen. Setelen er kjend som ein «nanny» på folkemunne.
Umbra, penumbra og antumbra
Umbra, som er latinsk for «skugge», er den inste og mørkaste delen av skuggen, der lyskjelda er heilt blokkert av den formørkande lekamen. Ein observatør i umbrasonen opplever ei total formørking. Penumbra er regionen der berre delar av lyset vert formørka av lekamen. Ein observatør i denne sonen vil oppleve ei delvis formørking. Antumbra er området der lekamen føre lyskjelda ligg heilt innafor lysskiva. Ein vil då sjå ein lys ring rundt den formørkande lekamen. Om ein flyttar seg nærmare lekamen, vil denne ringen bli mindre og mindre til han til slutt skapar full umbra.
Peterson Bluff
Peterson Bluff er ein markant fjellskrent på 1480 moh. på nordsida av Ebbebreen i Antarktis. Klippa dannar søraustenden av den breie rygg som stig ned frå Mount Bolt i Anare Mountains. Ho vart kartlagd av US Geological Survey (USGS) frå landmålingar og flyfotografi frå U.S. Navy i 1960-63. Klippa vart namngjeven av Advisory Committee on Antarctic Names (US-ACAN) etter Donald C. Peterson, ein fotograf i U.S. Navy-skvadron VX-6 ved McMurdo-basen i 1967–68 og 1968-69.
Ta mig
«Ta mig» (svensk for Ta meg) er ein song av den svenske songaren Linda Bengtzing. Songen er skriven av Nicke Borg og Jojo Borg Larsson.
Umbra, penumbra og antumbra
Penumbra kan òg syne til den gråsvarte kanten som omgir det sentrale, mørke området i ein solflekk på sola.
Nanny of the Maroons
Minne
Nanny er minna på det ein reknar som gravstaden hennar, Bump Grave i Moore Town, og i National Heroes Park i Kingston. Monumentet i parken symboliserer Nanny omgjeven av maroon-soldatar. Det omfattar ein lydlagande struktur som høyrest ut som abeng, eit instrument maroonane brukte strategisk i kampen sin mot britane.
Ta mig
Melodifestivalen 2014
«Ta mig» varmed i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Nanny of the Maroons
Minne
Bustadområdet Nannyville Gardens i Kingston blei bygd i 1977 og namngjeve etter henne.
I kulturen
Nanny er omtalt i dokumentarfilmen Queen Nanny: Legendary Maroon Chieftainess.
Nanny var inspirasjon for eit kunstprosjekt av Renee Cox, Queen Nanny of the Maroons frå 2004. Cox laga først ein serie fotografi der ho sjølv framstilte Queen Nanny. Ho følgde opp med ein serie fotografiske portrett av samtidige maroonar i Moore Town, den tidlegare New Nanny Town.
Reggaesongaren Burning Spear har laga ein song kalla «Queen of the Mountain» inspirert av Queen Nanny.
Gilder Lehrman Center for the Study of Slavery, Resistance and Abolition ved Yale University i USA bruker eit portrett av Nanny i logoen sin.
Jan Inge Sørbø
Jan Inge Sørbø på øya Bru i Stavanger kommune, er ein norsk litteraturvitar, forfattar og journalist, no tilsett som professor ved Høgskulen i Volda.
Sørbø er utdanna ved Universitetet i Bergen, der han tok hovudfag i litteraturvitskap i 1982. I 1998 avla han doktorgraden på Arnold Eidslott og Theodor W. Adorno. I tillegg til å undervise ved Høgskulen i Volda er han framleis ein aktiv skribent i pressa og med bøker.
Sørbø debuterte skjønnlitterært i 1986 med diktsamlinga Lågt skydekke. Han har gitt ut fire diktsamlingar og romanen Til Elise, i tillegg dei biografiske romanane Alexander om Alexander Kielland og Symfoni No. 3, opus 41 om Fartein Valen. Han har skrive biografiar om filosofen Hans Skjervheim, lyrikaren Olav Aukrust og forfattaren Arne Garborg, i tillegg til analysar av forfattarskapa til Arnold Eidslott, Alfred Hauge, Ronald Fangen og Alexander Kielland. Sørbø har elles interessert seg for fenomen som vekkingskristendom og New Age, og har skrive bøker om nyreligiøsitet.
Ponting Cliff
Ponting Cliff er ei klippe som liknar på Meares Cliff som ligg like aust for denne klippa, 6 km aust for enden av Dennistoun-, Nash- og Wallisbreen på nordkysten av Victoria Land. Han vart først kartlagt av den nordlege gruppa, leia av Campbell, under Terra Nova-ekspedisjonen i 1910–13 som namngav han etter Herbert G. Ponting, ein fotograf på ekspedisjonen.
Nils L. Landmark
Nils L. Landmark var ein norsk embetsmann og stortingsmann. Andreas Landmark var ein eldre bror.
Landmark var fødd i Christiania, faren var ein kunstvevar innvandra frå Sverige. Sjølv vart han for ein stor del oppfostra hos sorenskrivaren J.D. Stub i Nordfjord. Han tok i 1797 juridisk eksamen i morsmålet i København. Deretter styrte han embetsforretningane til sorenskrivar Stub i Nordfjord til denne døydde i 1802. 1808 vart han utnemnd til sorenskrivar i Sunnfjord, eit embete han allereie hadde styrt ei tid. I si lange embetstid, han tok avskjed i 1852, verka han for fremjing av landbruket. Sin eigen gard, Tysse i Holmedal, dreiv han som eit mønsterbruk med treplanting, fruktdyrking og oppdyrking av myr.
Landmark var 2. representant frå Nordre Bergenhus på Stortinget 1821 og omframstortinget 1822. I 1821 var han sekretær i Stortinget og visesekretær i Odelstinget. Han var medlem av 15 komitear, formann i to av dei og sekretær i fem andre. Mellom anna var han formann i komiteen om utskiftingslova og sekretær i redaksjonskomiteen og i komiteane om tukthus i Nordlands amt, om Tromsø seminar og allmugeskulestellet. På omframstortinget 1822 var han sekretær i både Stortinget og i redaksjonskomiteen, dessutan medlem av komiteen om skatterestansar og om slottsbygninga.
Gardsdagbøker
Fylkesarkivet i Sogn og Fjordane har digitalisert dagbøkene Nils Landmark skreiv om gardsdrifta på Tysse, og publisert dei på heimesida. Dagbøkene dekkjer åra 1813-1842, og dei ligg også tilgjengeleg på Arkivportalen.
Iapetuskrateret Turgis
Turgis er eit nedslagskrater på saturnmånen Iapetus heilt aust i den mørk Cassini Regio-regionen på Iapetus. Det har ein diameter på kring 580 kilometer og er med det det største kjende nedslagskrateret på Iapetus.
Kévin Mayer
Kévin Mayer er ein ein fransk mangekjempar frå Argenteuil, sidan 2018 verdsrekordhaldar i tikamp med 9 126 poeng. Han vann gullmedaljen i tikampen under friidretts-VM 2017 i London og har elles vunne sølvmedaljen i tikamp-tevlinga i så vel EM i friidrett 2014, som i Sommar-OL 2016 og Sommar-OL i 2021.
Parallactic Islands
Parallactic Islands er ei gruppe på seks småøyar mellom Azimuth og Kellas Islands i Holmevika i Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter Parallactic Island, ei øy i gruppa.
Kévin Mayer
Aktiv
Mayer vart fjerdemann i tikampen ved Moskva-VM 2013, etter å ha sett personleg rekord. I Friidretts-EM 2014 forbetra han rekorden sin til 8 521 poeng og fekk sølv. To år seinare flytta han sitt personbeste til sterke 8 834 poeng i Rio de Janeiro, men hamna likevel 59 poeng bak Ashton Eaton i kampen om OL-gullet. Under verdsmeisterskapen 2017 i London sanka Mayer 8 768 poeng og vart verdmeister med solid margin.
15. og 16. september 2018 hadde Mayer fullklaff i Decastar-tevlinga i Talence og sette verdsrekord i tikamp med 9 126 poeng. Etter å ha vore hemma av skadar i eit par år, kom han tilbake og sikra seg eit nytt OL-sølv i tikamp då sommarleikane i Tokyo vart avvikla i august 2021.
Le Noirmont
Le Noirmont er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg 971 meter over havet.